**„AU FERE**“ – igrokaz nastao prema ulomku iz romana Zlate Kolarić Kišur Moja Zlatna dolina

**LIKOVI:**

Članovi Graje – Ćiro, Đurica, Fricko, Đurđica, Gina, Minka, Zlata, Melanika

Zlatina majka

**1. prizor**

*Mjesec je lipanj, rodile su trešnje, Graja se odmara nakon vesele igre ispod zrele trešnje.*

ĐURICA: Slavna družbo, vidiš li ti, što to visi nad našim glavama?

DRUŽBA: Ah, što su lijepe! *(Svi zajedno govore glasno, dižu se na noge i promatraju trešnju.)*

ĐURICA: Mogli bismo ih malo probati, tek toliko da vidimo kakve su? Dvije, tri trešnje manje neće se ni primijetiti!

GRAJA: Naravno da neće. (*Rekoše jednoglasno i započeše jesti trešnje.)*

ĆIRO: One s gornjih grana mora da su još slađe!

GRAJA: Ove su stvarno najbolje!

*Začuje se zvono sa zvonika, podne je. Graja se uplaši, shvatili su da su obrali tuđu trešnju, uplašili su se.*

ZLATA: Nije li ovo što smo učinili obična krađa? Obrali smo tuđu trešnju, bit će batina!

*Hvataju se svi za trbuh, boli ih želudac od prejedanja trešnjama i od straha!*

ĐURĐICA: A tko nam može dokazati da smo upravo mi obrali trešnju?!

MELANIKA: Ajoj meni, što smo to uradili, bit će šiba! Kud smo potrpali tolike trešnje!?

*Sve djevojčice od straha počinju plakati, svi uzdišu.*

FRICKO ( *Ponosit i važan podiže se i govori Graji.)*: Zašto toliko plačete? Osim cmizdrenja drugo i ne znate! Od suza neće izrasti druga trešnja?

ZLATA: Ti uvijek misliš da smo mi, djevojčice, gore od vas dječaka. Znamo mi šutjeti kada je potrebno!

FRICKO: Svaki član mora se svečano zakleti da će čuvati našu veliku, zajedničku tajnu! Zakletva se sastoji od dvije riječi i svatko tko prekrši zakletvu čini smrtni grijeh, od kojeg ga može samo papa spasiti. Svi ćete meni pristupiti i reći AU FERE!

GRAJA: Ajoj u što nas uvališe zavodljive trešnje!

MINKA: Jesu li to latinske riječi?

FRICKO: Sasvim je svejedno jesu li latinske ili turske! Nemam vremena za tumačenje.

*Svi su se poredali po veličini.*

FRICKO: Miiii…rno! Zakletva počinje! Tiiiišina!

ĆIRO: (drhti od straha, prilazi prvi Fricku i govori): Au fere! Neka mi bude smrtni grijeh ako lanem!

*Svi su članovi Graje redom dali zakletvu da će čuvati tajnu.*

GINA *(prilazi zadnja):*AU fele *(zaplače i govori)* Hoću svojoj kući, svojoj mami!...Boli me trbuh! Hoću kući!

*Članovi Graje pokunjeno odlaze kući, tišina je, nitko se ne čuje.*

**2. prizor**

ZLATA (*ulazi u kuću pokunjeno):* Dobar dan majko!

ZLATINA MAMA *(ljutitO govori):* Krasno! Dolaziš kući kad smo mi već zaboravili da smo ručali. Drugi put neću ti od ručka ostaviti ništa!

KRAJ!